pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยนำทัพจัดโปรโมชั่นในงาน SET in the City
วันพุธที่ 22 มีนาคม 2560
กรุงไทยนําทัพจัดโปรโมชั่นในงาน SET in the City
ธนาคารกรุงไทย นําผลิตภัณฑ์และบริการทางการเงิน จัดโปรโมชั่นในงาน SET in the City 2017 สมัครกรุงไทย พร้อมเพย์ ดี ดี๊ ดี ฟรี X 3 รับดอกเบี้ยออมทรัพย์พิเศษ สูงสุด 1.15% ต่อปี ฟรีค่าธรรมเนียมโอนเงิน
ธนาคารกรุงไทย นําผลิตภัณฑ์และบริการทางการเงิน จัดโปรโมชั่นในงาน SET in the City 2017 สมัครกรุงไทย พร้อมเพย์ ดี ดี๊ ดี ฟรี X 3 รับดอกเบี้ยออมทรัพย์พิเศษ สูงสุด 1.15% ต่อปี ฟรีค่าธรรมเนียมโอนเงิน และใช้บริการ SMS Alert ฟรี นาน 6 เดือน พร้อมด้วยเงินฝาก KTB ZERO TAX MAX ดอกเบี้ยสูงสุด 2.95% ต่อปี รวมทั้งให้คําปรึกษาทางการเงินการลงทุน และรับของสมนาคุณจากบริษัทในเครือ
นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า งานมหกรรมการลงทุนครบวงจร ครั้งที่ 12 (SET in the City 2017) ซึ่งจัดขึ้นระหว่างวันที่ 23 - 26 มีนาคม 2560 ที่รอยัล พารากอน ฮอลล์ ชั้น 5 ศูนย์การค้าสยามพารากอน ธนาคารจะนําผลิตภัณฑ์และบริการทางการเงินไปให้บริการ ภายใต้แนวคิด Unblock the Limits ปลดล็อคทุกขีดจํากัด เพื่อตอบสนองไลฟ์สไตล์ของนักลงทุนยุคดิจิทัล
โปรโมชั่นพิเศษภายในงาน ประกอบด้วย แคมเปญ กรุงไทย พร้อมเพย์ ดี ดี๊ ดี ฟรี X 3 รับดอกเบี้ยออมทรัพย์พิเศษเพิ่ม 0.50% ต่อปี เป็นอัตรา 1% ต่อปี เมื่อทํารายการโอนเงินในระบบพร้อมเพย์ไปยังบุคคลอื่นอย่างน้อย 1 รายการ ในระยะเวลา 6 เดือน นับจากวันที่สมัคร และรับดอกเบี้ยเพิ่มอีก 0.15% ต่อปี เป็นอัตรา 1.15 % ต่อปี เมื่อโอนเงินไปยังบุคคลอื่น หรือรับโอนเงินจากบุคคลอื่นภายในธนาคารเดียวกัน 10 รายการต่อเดือน ในระบบพร้อมเพย์ ฟรีค่าบริการนาน 6 เดือน เมื่อสมัครใช้บริการ SMS Alert และชําระค่าบริการเดือนแรก และฟรีค่าธรรมเนียมโอนเงินทุกวงเงินทั่วประเทศ เมื่อโอนไปยังผู้ใช้กรุงไทย พร้อมเพย์ นอกจากนี้ ยังมี เงินฝากประจําปลอดภาษี KTB ZERO TAX MAX ฝากเท่ากันทุกเดือน 1,000 – 25,000 บาท เลือกฝากได้ 24 เดือน 36 เดือน และ 48 เดือน อัตราดอกเบี้ยสูงสุด 2.95% ต่อปี เปิดบัญชีเงินฝากประจําตั้งแต่ 50,000 บาทขึ้นไป รับฟรี Antigravity Tumbler เปิดบัญชีตั้งแต่ 500,000 บาทขึ้นไป รับฟรี Super Power Bank
สําหรับลูกค้าที่สนใจด้านการลงทุน ธนาคารได้เตรียมแพคเกจที่เหมาะสมกับลูกค้าทุกกลุ่ม ประกอบด้วย กองทุน KT-STPLUS สําหรับกลุ่มลูกค้าที่เริ่มต้นลงทุน เพิ่มโอกาสรับผลตอบแทนมากกว่าดอกเบี้ยเงินฝาก กองทุน KT-FINANCE และกองทุน KT-MSEQ สําหรับกลุ่มลูกค้าที่มีความรู้ด้านการลงทุนและต้องการสร้างความมั่งคั่ง เป็นกองทุนที่ได้รับผลบวกจากแนวโน้มดอกเบี้ยขาขึ้น รวมถึงการฟื้นตัวของเศรษฐกิจสหรัฐ กองทุน KTEF-LTF และกองทุน KTSE-RMF สามารถนําไปลดหย่อนภาษี กองทุน KT-SE สําหรับลูกค้าที่ต้องการรายได้สม่ําเสมอ มีประวัติการจ่ายเงินปันผลดี
ด้าน บมจ.กรุงไทย-แอกซ่า ประกันชีวิต จัดคาราวานตรวจสุขภาพฟรี ส่วน บมจ.หลักทรัพย์จัดการกองทุน กรุงไทย (KTAM) จัดโปรโมชั่นซื้อกองทุนตั้งแต่ 100,000 บาทขึ้นไป รับกระเป๋า G2000 Pouch Bag สําหรับ บล.เคที ซีมิโก้ (KT ZMICO) มอบ Set Notepad KTZ เมื่อเปิดบัญชีภายในงาน
ฝ่ายสื่อสารองค์กรและภาพลักษณ์
โทร.0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.ศธ. ลงพื้นที่จังหวัดเชียงราย ติดตามโครงการบ้านนักวิทยาศาสตร์น้อย ประเทศไทย
วันจันทร์ที่ 4 กุมภาพันธ์ 2562
รมว.ศธ. ลงพื้นที่จังหวัดเชียงราย ติดตามโครงการบ้านนักวิทยาศาสตร์น้อย ประเทศไทย
นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ ลงพื้นที่ติดตามผลการดําเนินงานโครงการบ้านนักวิทยาศาสตร์น้อย ของโรงเรียนบ้านรวมมิตร และโรงเรียนวิทยาศาสตร์ จุฬาภรณราชวิทยาลัย เชียงราย ​ซึ่งเป็นโรงเรียนพี่เลี้ยง
อําเภอเมืองเชียงราย จังหวัดเชียงราย -นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ พร้อมด้วยนายบุญรักษ์​ ยอด​เพชร​ เลขาธิการ​คณะกรรมการ​การศึกษา​ขั้นพื้นฐาน ลงพื้นที่ติดตามผลการดําเนินงานโครงการบ้านนักวิทยาศาสตร์น้อย ของโรงเรียนบ้านรวมมิตร และโรงเรียนวิทยาศาสตร์ จุฬาภรณราชวิทยาลัย เชียงราย ​ซึ่งเป็นโรงเรียนพี่เลี้ยงเมื่อวันศุกร์ ที่​ 1 กุมภาพันธ์​ 2562โดยมีสาระสําคัญสรุป ดังนี้
โรงเรียนบ้านรวมมิตรได้เข้าร่วมโครงการบ้านนักวิทยาศาสตร์น้อย ประเทศไทย เมื่อปี 2557เป็นโครงการที่สมเด็จพระเทพรัตนราชสุดาฯ สยามบรมราชกุมารี ทรงมีพระราชดําริให้เริ่มดําเนินการนําร่องในประเทศไทย ด้วยแนวคิดโครงการบ้านบัณฑิตน้อยของประเทศเยอรมนี เน้นพัฒนา​ครูและบุคลากรให้มีความรู้ความสามารถในการจัดการเรียนรู้ด้านวิทยาศาสตร์ในระดับปฐมวัย ส่งผลให้นักเรียนเรียนรู้อย่างมีความสุข มีความสามารถทางวิทยาศาสตร์ และมีการพัฒนา​ตามวัยอย่างเต็มศักยภาพตลอดจนโรงเรียนผ่านการประเมิน และสามารถจัดการศึกษาตามโครงการบ้านนักวิทยาศาสตร์น้อยไปจนถึงปีการศึกษา 2563
ทั้งนี้ รมว.ศึกษาธิการ ได้เยี่ยมชมกิจกรรมการเรียนการสอน "หนูน้อยนักวิทยาศาสตร์" ของโรงเรียนบ้านรวมมิตร อาทิ การทดลองเพาะสับปะรดจากหัวจุก, น้ําหมักจากเปลือกสับปะรด, โครงการขี้ช้างมีดีกว่าที่คิด, การศึกษาแหล่งเรียนรู้ในชุมชนของนักเรียน เป็นต้น ซึ่งเป็นการจัดการเรียนการสอนผ่านกระบวนการตั้งคําถาม ตั้งสมมติฐาน ลงมือทดลอง รับฟังความคิดเห็นของเพื่อน และสรุปผลการทดลอง
โรงเรียนวิทยาศาสตร์ จุฬาภรณราช​วิทยาลัย เชียงรายเป็นโรงเรียนพี่เลี้ยง​ และมีการขยายผลกิจกรรมบ้านนักวิทยาศาสตร์น้อยไปยังโรงเรียนเครือข่ายร่วมพัฒนาคุณภาพประถมศึกษา​ด้วยการบูรณาการกิจกรรมบ้านนักวิทยาศาสตร์น้อยประเทศไทยในระดับประถมศึกษา ​เข้ากับการจัดการเรียนการสอนที่สอดคล้องกับสาระการเรียนรู้ มาตรฐาน และตัวชี้วัดวิชาวิทยาศาสตร์​และคณิตศาสตร์​ รวมทั้งพัฒนาศักยภาพครูผู้สอนให้สามารถจัดการเรียนรู้ได้อย่างมีประสิทธิภาพ โดยมุ่งหวังให้วิทยาศาสตร์​เป็นส่วนหนึ่งของหลักสูตรการเรียนการสอนของโรงเรียนในประเทศไทยอย่างยั่งยืน สนับสนุนให้ครูและผู้ปกครองมีส่วนร่วมในการเรียนการสอนผ่านกิจกรรมการทดลองแบบ Hands-on เพื่อสร้างนักวิทยาศาสตร์​และวิศวกร​ที่มีคุณภาพ
สําหรับการลงพื้นที่ในครั้งนี้มีผู้เข้าร่วม อาทิ นายนพรัตน์ อู่ทอง ศึกษาธิการ​จังหวัด​เชียงราย, นายมนต์ชัย ปาณธูป ผู้อํานวยการสํานักงานเขตพื้นที่การศึกษามัธยมศึกษา​ เขต 36, นายสมบูรณ์ ธรรมลังกา ผู้อํานวยการสํานักงานเขตพื้นที่การศึกษา​ประถมศึกษาเชียงราย เขต 1, นายจรัญ แจ้งมณี ผู้อํานวยการสํานักงานเขตพื้นที่การศึกษา​ประถมศึกษาเชียงราย เขต 2, นายเมธ ปรางค์แสงวิไล รักษาราชการแทนผู้อํานวยการสํานักงานเขตพื้นที่การศึกษา​ประถมศึกษาเชียงราย เขต 3, นายเทิดชาติ ชัยพงษ์ ผู้อํานวยการสํานักงานเขตพื้นที่การศึกษา​ประถมศึกษาเชียงราย เขต 4, ผู้บริหารสถานศึกษา​ คณะครู และนักเรียน ให้การต้อนรับและร่วมติดตามผลการดําเนินงาน
Written byอรพรรณ​ ฤทธิ์มั่น
Photo Creditยุทธพงศ์​ เลือก​กลั่น​ดี
Rewriterนวรัตน์​ ราม​สูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-Smart Farming 47 Aggie
วันจันทร์ที่ 2 กันยายน 2562
Smart Farming 47 Aggie
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานพิธีเปิดงาน "Smart Farming 47 Aggie by STI" จัดโดยสํานักงานคณะกรรมการการอาชีวศึกษา (สอศ.)
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานพิธีเปิดงาน "Smart Farming 47 Aggie by STI" จัดโดยสํานักงานคณะกรรมการการอาชีวศึกษา (สอศ.) ณ ศูนย์การค้าเซ็นทรัลพลาซา นครราชสีมา โดยนายบุญรักษ์ ยอดเพชร เลขาธิการคณะกรรมการการอาชีวศึกษา ผู้บริหาร ผู้อํานวยการวิทยาลัยเกษตรและเทคโนโลยี และวิทยาลัยประมง ทั้ง 47 แห่ง ตลอดจนนักเรียนนักศึกษา ให้การต้อนรับ
รมช.ศึกษาธิการ กล่าวว่า ในนามของสํานักงานคณะกรรมการการอาชีวศึกษา กระทรวงศึกษาธิการ มีความห่วงใยต่อสภาพปัญหาของอาชีพเกษตรกรไทยในปัจจุบันอย่างมาก โดยพยายามวางแผนและดําเนินโครงการ เพื่อพัฒนาศักยภาพและยกระดับคุณภาพชีวิตของเกษตรกรไทยให้ดียิ่งขึ้น จึงเป็นที่มาของโครงการ Smart Farming 47 Aggie by STI ภายใต้แนวคิดหลัก STI Science Technology Innovation ใช้วิทยาศาสตร์ เทคโนโลยี สร้างนวัตกรรม และการ Reskill Upskill ให้แก่เกษตรกร และผู้ที่สนใจในการทําเกษตรยุคใหม่
โครงการดังกล่าว ให้ความรู้ที่มีนวัตกรรม ทั้งการบริหารจัดการน้ํา ธนาคารน้ําใต้ดิน การเลี้ยงสัตว์ การแสวงหาทวิภาคี เป็นต้น ที่จะเป็นการต่อยอดอาชีพอย่างยั่งยืน ผ่านกิจกรรมการเรียนรู้จากผู้ที่มีประสบการณ์ เกษตรกรที่ประสบความสําเร็จ ซึ่งเปรียบเสมือนได้เรียนรู้จาก "ครูมืออาชีพ" ทั้งยังเป็นโครงการที่ช่วยยกระดับวิทยาลัยเกษตรและเทคโนโลยีและวิทยาลัยประมง ให้จัดการเรียนการสอนได้อย่างสนุก น่าสนใจ และมีองค์ความรู้ ตลอดจนเทคโนโลยีด้านเกษตรและเทคโนโลยีสมัยใหม่ สอดคล้องกับนโยบายของภาครัฐ ที่ต้องการพัฒนาและส่งเสริม ให้อาชีพเกษตรกรรมไทย ยังคงเป็นอัตลักษณ์และความภาคภูมิใจ พร้อม ๆ กับสามารถก้าวไปสู่ยุคเกษตรกร 4.0 ได้อย่างมั่นคงและยั่งยืนในอนาคต
"ขอให้เกษตรกรยุคใหม่ ที่มีความพร้อมปรับเปลี่ยนและเรียนรู้ ได้นําแนวคิด วิทยาศาสตร์ เทคโนโลยีและนวัตกรรม ไปสู่การพัฒนาต่อยอด ให้ก้าวทันต่อการเปลี่ยนแปลงได้อย่างมั่นคงตลอดไป" รมช.ศึกษาธิการ กล่าว.
นายบุญรักษ์ ยอดเพชร เลขาธิการคณะกรรมการการอาชีวศึกษา กล่าวรายงานตอนหนึ่งว่า สอศ. จัดงานโครงการ Smart Farming 47 Aggie by STI โดยมุ่งเน้นสร้างสรรค์กิจกรรมนี้ให้เป็น โครงการที่ช่วยยกระดับวิทยาลัยเกษตรและเทคโนโลยีและวิทยาลัยประมง 47 แห่ง ในไทย ให้มีการเรียน การสอน ให้มีความน่าสนใจ สนุก โดดเด่น และมีองค์ความรู้ เทคโนโลยีที่ทันสมัยในการทําเกษตร เลี้ยงสัตว์ และอื่นๆ เพื่อให้เป็นไปตามนโยบายของภาครัฐนําโดย คุณหญิงกัลยา โสภณพนิช รมช.ศึกษาธิการ ผู้ผลักดันโครงการ Smart Farming 47 Aggie by STI และริเริ่มโครงการที่เอื้อประโยชน์แก่วิทยาลัยเกษตรและเทคโนโลยีและวิทยาลัยประมง 47 แห่ง โดยให้นโยบายผ่านกิจกรรมโครงการ Smart Farming 47 Aggie by STI ดังนี้
1) STI Science Technology Innovation ใช้วิทยาศาสตร์และเทคโนโลยีสร้างนวัตกรรม
2) Reskill Upskill สร้างคน สร้างเงิน สร้างคุณภาพชีวิต
3) ใคร ๆ ก็เรียนได้ ผู้สนใจอายุตั้งแต่ 17-70 ปี เข้ามาเรียนรู้การเกษตรที่ทันสมัย ที่วิทยาลัยเกษตรและเทคโนโลยีและวิทยาลัยประมง
นวรัตน์ รามสูต, ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-รองนายกรัฐมนตรีเข้าร่วมการประชุม WEF on ASEAN ที่เวียดนาม
วันพุธที่ 12 กันยายน 2561
รองนายกรัฐมนตรีเข้าร่วมการประชุม WEF on ASEAN ที่เวียดนาม
รองนายกรัฐมนตรีเข้าร่วมการประชุม WEF on ASEAN ที่เวียดนาม
วันนี้ (12 กันยายน 2561) เมื่อเวลา 10.15 น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะผู้แทนพลเอก ประยุทธ์ จันทร์โอชา นายกรัฐมนตรี ได้เข้าร่วมการประชุม World Economic Forum (WEF) on ASEAN ประจําปี 2561 ณ ศูนย์การประชุมแห่งชาติกรุงฮานอย สาธารณรัฐสังคมนิยมเวียดนาม โดยมีผู้นําระดับสูงของประเทศต่าง ๆ เข้าร่วมประชุมครั้งนี้ประกอบด้วย ประธานาธิบดีอินโดนีเซีย นายกรัฐมนตรีกัมพูชา นายกรัฐมนตรีเวียดนาม นายกรัฐมนตรีศรีลังกา นายกรัฐมนตรีปาปัวนิวกินี นายกรัฐมนตรีสาธารณรัฐประชาธิปไตยประชาชนลาว พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม และนางอองซาน ซูจี ที่ปรึกษาแห่งรัฐเมียนมา
หลังจากศาสตราจารย์ ดร.Klaus Schwab ประธานกรรมการบริหาร WEF และผู้ก่อตั้ง WEF ได้กล่าวต้อนรับผู้เข้าร่วมประชุมแล้ว จึงเป็นการกล่าวอภิปรายของผู้นําแต่ละประเทศในหัวข้อ "อนาคตของอาเซียนในยุคการปฏิวัติอุตสาหกรรม ครั้งที่ 4" โดยพลอากาศเอก ประจิน จั่นตอง ได้กล่าวในตอนหนึ่งสรุปว่า"สําหรับประเทศไทย การปฏิวัติอุตสาหกรรม ครั้งที่ 4 เป็นปรากฏการณ์สําคัญที่ได้เปลี่ยนวิถีชีวิตและแนวทางการดําเนินธุรกิจของพวกเราอย่างมาก เทคโนโลยีดิจิทัลได้เข้ามามีบทบาทกับทุกส่วนของสังคม ในช่วง 2 ปีที่ผ่านมารัฐบาลไทยได้ขับเคลื่อนนโยบายประเทศไทย 4.0 เพื่อพัฒนาปรับเปลี่ยนระบบเศรษฐกิจของไทยไปสู่เศรษฐกิจที่เน้นการสร้างคุณค่าและขับเคลื่อนด้วยนวัตกรรมผ่านการพัฒนาทรัพยากรมนุษย์ ประเทศไทยจะยังคงส่งเสริมความเชื่อมโยงที่ครอบคลุมหลากหลายมิติและมีประชาชนเป็นศูนย์กลางเพื่อส่งเสริมความเป็นศูนย์กลางของอาเซียน ในขณะที่ให้ความสําคัญกับการสร้างความเข้มแข็งของการสอดประสานความร่วมมือระหว่างอาเซียนและภูมิภาคอื่นๆ ซึ่งรวมถึงเอเชีย - แปซิฟิกและอินโด - แปซิฟิกด้วย”
จากนั้นในช่วงบ่าย พลอากาศเอก ประจิน จั่นตอง ได้พบหารือทวิภาคีกับนักธุรกิจต่างประเทศและศาสตราจารย์ ดร.Klaus Schwab จนถึงเวลา 17.00 น. จึงได้เข้าร่วมการอภิปรายในการประชุมวาระพิเศษในหัวข้อ "A New Vision for the Mekong Region" ซึ่งเป็นการแสดงวิสัยทัศน์ของผู้นําประเทศต่าง ๆ ที่เข้าร่วมประชุมครั้งนี้ เกี่ยวกับการรวมกลุ่มของประเทศลุ่มแม่น้ําโขงในปัจจุบัน รวมถึงการพัฒนาความร่วมมือที่จะก่อให้เกิดประโยชน์สูงสุดในการรวมกลุ่มทางเศรษฐกิจที่ใกล้ชิดกันมากขึ้น ทั้งนี้รองนายกรัฐมนตรีและรัฐมนตรีว่าการกระทรวงยุติธรรมได้กล่าวถึงความสําคัญของความร่วมมือระหว่างกลุ่มประเทศลุ่มแม่น้ําโขงผ่านกรอบ ACMECS และการดําเนินการตาม ACMECS Master ซึ่งให้ความสําคัญกับ 3 เสาหลัก ได้แก่ ความเชื่อมโยงทางกายภาพ ความสอดประสานของกฎระเบียบ และการสร้างทรัพยากรบุคคลที่มีคุณภาพและยั่งยืน
สําหรับ World Economic Forum (WEF) ก่อตั้งขึ้นเมื่อปี พ.ศ.2514 (ค.ศ.1971) โดยศาสตราจารย์ ดร.Klaus Schwab เพื่อเป็นเวทีการปฏิสัมพันธ์ระหว่างภาครัฐกับภาคเอกชน ปัจจุบันมีสถานะเป็นองค์กรระหว่างประเทศที่มีอิทธิพลสูง มีกิจกรรมที่ได้รับความสนใจจากทั่วโลก การประชุม WEF on ASEAN เป็นเวทีประจําปีระดับภูมิภาคของ WEF
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ยธ.เร่งสร้างการรับรู้ด้านกระบวนการยุติธรรมแก่ประชาชน
วันศุกร์ที่ 26 พฤษภาคม 2560
ยธ.เร่งสร้างการรับรู้ด้านกระบวนการยุติธรรมแก่ประชาชน
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม เป็นประธานการประชุมคณะทํางานด้านการประชาสัมพันธ์และสร้างการรับรู้ด้านกระบวนการยุติธรรม ครั้งที่ ๑/๒๕๖๐
เมื่อวันพฤหัสบดีที่ ๒๕ พฤษภาคม ๒๕๖๐ เวลา ๑๔.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
เป็นประธานการประชุมคณะทํางานด้านการประชาสัมพันธ์
และสร้างการรับรู้ด้านกระบวนการยุติธรรม ครั้งที่ ๑/๒๕๖๐
เพื่อหารือแนวทางการดําเนินการด้านประชาสัมพันธ์ในการสร้างการรับรู้
เกี่ยวกับบทบาท ภารกิจ และผลการดําเนินงานสําคัญ
ด้านกระบวนการยุติธรรมให้ประชาชนรับทราบ
อันจะนําไปสู่การเข้าถึงการบริการด้านงานยุติธรรม
ได้อย่างสะดวก รวดเร็ว และมีประสิทธิภาพ
ตามนโยบายของรัฐมนตรีว่าการกระทรวงยุติธรรม
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “Himss Thailand e-Health Summit 2018”
วันศุกร์ที่ 25 พฤษภาคม 2561
รมว.ดิจิทัลฯ เป็นประธานเปิดงาน “Himss Thailand e-Health Summit 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงาน “Himss Thailand e-Health Summit 2018” ภายใต้หัวข้อ “สถานพยาบาลไทยจะพัฒนาอย่างไรในยุคดิจิทัล” ซึ่ง Healthcare Information and Management Systems Society (HIMSS) Asia-Pacific องค์กรที่ไม่แสวงหาผลกําไรและมีเป้าหมายเพื่อพัฒนาระบบสุขภาพผ่านเทคโนโลยีสารสนเทศ จัดขึ้น โดยกล่าวถึงแนวทางการพัฒนาของประเทศที่กําลังพัฒนา คือเรียนรู้การพัฒนาประเทศของประเทศที่พัฒนาแล้ว และดําเนินการตาม ซึ่งแตกต่างจากปัจจุบันเทคโนโลยีดิจิทัลทําให้โลกเปลี่ยนแปลงไปอย่างรวดเร็ว สร้างความก้าวหน้าอย่างแพร่หลาย เทคโนโลยีดิจิทัลมาพร้อมกับโอกาสและความท้าทายใหม่ๆ โดยในด้านสาธารณสุขนั้น โอกาสที่มาพร้อมกับเทคโนโลยีดิจิทัล คือ Healthcare Startups (ผู้ประกอบการรายใหม่ด้านบริการทางสุขภาพ) Medical Tourism (การท่องเที่ยวเชิงการแพทย์) และการผลิตอุปกรณ์เครื่องมือทางการแพทย์ หรือ วิธีการทางการแพทย์แบบใหม่ อาทิ Telemedicine (แพทย์ทางไกล) ซึ่งตัวอย่างเกี่ยวกับเรื่องดังกล่าว คือการที่กระทรวงดิจิทัลฯ ได้ดําเนินการขยายโครงข่าย Fiber Optic ไปยังโรงเรียนต่างๆ จํานวนไม่น้อยกว่า 3,196 แห่ง โรงพยาบาลส่งเสริมสุขภาพตําบล (รพ.สต.) และสุขศาลาพระราชทาน จํานวนไม่น้อยกว่า 812 แห่ง รวมทั้งขยายความจุอินเทอร์เน็ต (Bandwidth) ให้กับโรงพยาบาลเพื่อรองรับการตรวจรักษาทางไกล (Telemedicine) จํานวน 20 แห่ง โดยมุ่งเน้นให้ประชาชนในพื้นที่ห่างไกลเข้าถึงเทคโนโลยีด้านการแพทย์อย่างเท่าเทียม ลดความเหลื่อมล้ําของสังคมไทยได้อย่างเป็นรูปธรรม เมื่อวันที่ 24 พฤษภาคม 2561 ณ โรงแรมเดอะเวสทิน แกรนด์ ถนนสุขุมวิท เขตวัฒนา กรุงเทพฯ
*********************
รัฐบาลไทย-ข่าวทำเนียบรัฐบาล-การออกกำลังกายในสวนสาธารณะ
วันจันทร์ที่ 11 พฤษภาคม 2563
การออกกําลังกายในสวนสาธารณะ
5 ข้อควรปฏิบัติ
-หากมีไข้งดเข้าสวนสาธารณะ
-เว้นระยะห่าง
-ห้ามรวมตัว
-สวมหน้ากากอนามัย ยกเว้นขณะออกกําลังกาย
-ให้ความร่วมมืออย่างเคร่งครัด
รัฐบาลไทย-ข่าวทำเนียบรัฐบาล-กรมทางหลวงดำเนินโครงการบูรณะทางหลวงหมายเลข 344 สายอำเภอบ้านบึง - อำเภอแกลง ตอน 1 ส่วน 1 จังหวัดระยอง เปิดให้สัญจรแล้ว
วันจันทร์ที่ 5 กุมภาพันธ์ 2561
กรมทางหลวงดําเนินโครงการบูรณะทางหลวงหมายเลข 344 สายอําเภอบ้านบึง - อําเภอแกลง ตอน 1 ส่วน 1 จังหวัดระยอง เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการบูรณะทางหลวงหมายเลข 344 สายอําเภอบ้านบึง - อําเภอแกลง ตอน 1 ส่วน 1 จังหวัดระยอง เพื่อเพิ่มศักยภาพสายทาง เชื่อมโยงโครงข่ายทางหลวงสายหลัก
สนับสนุนการเดินทางเข้าสู่แหล่งท่องเที่ยว และเพิ่มมูลค่าทางเศรษฐกิจ ปัจจุบันการก่อสร้างแล้วเสร็จและเปิดให้สัญจรแล้ว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน ซึ่งสอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินการบูรณะโครงข่ายสายหลักระหว่างภาค ทางหลวงหมายเลข 344 สายอําเภอบ้านบึง - อําเภอแกลง ตอน 1 ส่วน 1 ระหว่าง กม.25+000 - กม.41+100 ระยะทาง 16.10 กิโลเมตร ผิวทางแอสฟัลท์คอนกรีต มาตรฐานทางพิเศษขนาด 4 ช่องจราจร ช่องจราจรกว้างช่องละ 3.5 เมตร ไหล่ทางกว้างข้างละ 2.5 เมตร แบ่งทิศทางการจราจรด้วยเกาะกลางแบบกดเป็นร่อง ปัจจุบันโครงการก่อสร้างแล้วเสร็จและเปิดให้สัญจร เพื่อรองรับปริมาณการจราจรที่เพิ่มขึ้นอย่างต่อเนื่อง ช่วยอํานวยความสะดวกในการเดินทาง การขนส่งสินค้าทางการเกษตรและอุตสาหกรรม ส่งเสริมการท่องเที่ยวทั้งภายในประเทศและระหว่างประเทศ รวมทั้งพัฒนาคุณภาพการให้บริการของระบบทางหลวง และช่วยลดความสูญเสียชีวิตและทรัพย์สินจากอุบัติเหตุ สามารถสอบถามข้อมูลการเดินทางได้ที่ แขวงทางหลวงชลบุรีที่ 1 โทร. 0 3826 1553 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่นิคมบางปู พร้อมมอบนโยบายเพื่อเตรียมรองรับสถานการณ์โควิด -19  และภัยแล้ง
วันอังคารที่ 17 มีนาคม 2563
ปลัดกอบชัยฯ ลงพื้นที่นิคมบางปู พร้อมมอบนโยบายเพื่อเตรียมรองรับสถานการณ์โควิด -19  และภัยแล้ง
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่นิคมบางปู พร้อมมอบนโยบายเพื่อเตรียมรองรับสถานการณ์โควิด -19  และภัยแล้ง
(17 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรมในฐานะประธานกรรมการการนิคมอุตสาหกรรมแห่งประเทศไทย นําคณะกรรมการพร้อมคณะผู้บริหาร กนอ.และหน่วยงานที่เกี่ยวข้องตรวจเยี่ยมนิคมอุตสาหกรรมบางปู จ.สมุทรปราการ พร้อมมอบนโยบายในการเตรียมความพร้อมรองรับสถานการณ์ โควิด-19 ภัยแล้ง และสถานการณ์น้ําท่วม ซึ่งนิคมอุตสาหกรรมบางปูเคยประสบปัญหาน้ําท่วมเมื่อปีที่แล้ว ในปีนี้ต้องมีการเตรียมมาตรการและเตรียมความพร้อมเพื่อไม่ให้ปัญหาดังกล่าวเกิดขึ้นอีก
รัฐบาลไทย-ข่าวทำเนียบรัฐบาล-ปมท. มอบนโยบายและแนวทางการทำงานแก่นักบริหารการเปลี่ยนแปลงรุ่นใหม่ (นปร.) พร้อมเน้นย้ำให้ผู้ว่าฯ ให้ความสำคัญในการสอนงาน พร้อมเป็นแบบอย่างข้าราชการที่ดี
วันอังคารที่ 19 มิถุนายน 2561
ปมท. มอบนโยบายและแนวทางการทํางานแก่นักบริหารการเปลี่ยนแปลงรุ่นใหม่ (นปร.) พร้อมเน้นย้ําให้ผู้ว่าฯ ให้ความสําคัญในการสอนงาน พร้อมเป็นแบบอย่างข้าราชการที่ดี
ปมท. มอบนโยบายและแนวทางการทํางานแก่นักบริหารการเปลี่ยนแปลงรุ่นใหม่ (นปร.) พร้อมเน้นย้ําให้ผู้ว่าฯ ให้ความสําคัญในการสอนงาน พร้อมเป็นแบบอย่างข้าราชการที่ดี
วันนี้ (18 มิ.ย. 2561) ที่ห้องประชุมชั้น 5 กรมป้องกันและบรรเทาสาธารณภัยนายฉัตรชัยพรหมเลิศ ปลัดกระทรวงมหาดไทย ได้มอบนโยบายและให้แนวทางการทํางานแก่นักบริหารการเปลี่ยนแปลงรุ่นใหม่ (นปร.) รุ่นที่ 12โดยมีผู้บริหารระดับสูงของกระทรวงมหาดไทย หัวหน้าส่วนราชการ และผู้ว่าราชการจังหวัดทั้ง 50 จังหวัด เข้าร่วมพบปะเพื่อแลกเปลี่ยนประสบการณ์ในการทํางานร่วมกัน เพื่อเป็นการเตรียมความพร้อมก่อนการไปฝึกปฏิบัติราชการในหน่วยงานภาครัฐสถานที่ปฏิบัติงานจริง ซึ่งในปีนี้มีนักบริหารการเปลี่ยนแปลงรุ่นใหม่ (นปร.) จํานวน 50 คน ที่จะเข้าปฏิบัติงานในพื้นที่ 50 จังหวัด ได้แก่ จังหวัดกระบี่ กาญจนบุรี ขอนแก่นจันทบุรี ฉะเชิงเทรา ชลบุรี ชัยนาท ชัยภูมิ ชุมพร เชียงราย เชียงใหม่ ตาก นครพนม นครราชสีมา นครศรีธรรมราช นครสวรรค์ บุรีรัมย์ ประจวบคีรีขันธ์ ปราจีนบุรี พระนครศรีอยุธยา พะเยา พังงา พิจิตร พิษณุโลก เพชรบุรี เพชรบูรณ์ แพร่ ภูเก็ต มุกดาหาร แม่ฮ่องสอน ยโสธร ระนอง ระยอง ราชบุรี ลพบุรี ลําปาง ลําพูน เลย ศรีสะเกษ สกลนคร สงขลา สตูล สมุทรสาคร สระแก้ว สระบุรี สุพรรณบุรีสุราษฎร์ธานี หนองคาย อุดรธานี และ อุบลราชธานี
โอกาสนี้ปลัดกระทรวงมหาดไทยได้กล่าวแสดงความขอบคุณผู้แทนสํานักงาน ก.พ.ร.ที่ได้ให้ความสําคัญ
กับบทบาทและภารกิจของกระทรวงมหาดไทย โดยเปิดโอกาสให้ผู้ว่าราชการจังหวัดได้เป็นพี่เลี้ยงหรือครูผู้ฝึกสอน (Mentor) ให้แก่ทีมนักบริหารการเปลี่ยนแปลงรุ่นใหม่ในครั้งนี้ พร้อมกล่าวแสดงความยินดีกับข้าราชการในโครงการพัฒนานักบริหารการเปลี่ยนแปลงรุ่นใหม่ (นปร.) รุ่นที่ 12 ซึ่งถือเป็นกลุ่มข้าราชการรุ่นใหม่ ที่มีความรู้ความสามารถ มีขีดสมรรถนะสูง และพร้อมที่จะเป็นกลไกสําคัญในการขับเคลื่อนการพัฒนาประเทศ พร้อมทั้งได้มอบนโยบายและแนวทางในการปฏิบัติงาน โดยกล่าวถึงประสบการณ์ที่เคยฝึกนักบริหารการเปลี่ยนแปลงรุ่นใหม่ (นปร.) สมัยที่เป็นผู้ว่าราชการจังหวัด
ปลัดกระทรวงมหาดไทย กล่าวเพิ่มเติมว่าสําหรับการฝึกสอนงานตามโครงการดังกล่าวนี้ ผู้ว่าราชการจังหวัดจะต้องทําหน้าที่เป็นที่ปรึกษาและคอยให้คําแนะนําและข้อเสนอแนะเกี่ยวกับงานส่วนราชการในส่วนภูมิภาค ทั้งส่วนราชการประจําจังหวัดและท้องถิ่น รวมถึงการทําหน้าที่เป็นพี่เลี้ยงคอยสอนงานในด้านต่างๆ ที่เกี่ยวข้องในพื้นที่จังหวัด พร้อมทั้งได้เน้นย้ําให้ผู้ว่าราชการจังหวัดดําเนินการในบทบาทและภารกิจของครูผู้ฝึกสอน (Mentor) ตามแนวทางของคณะกรรมการสรรหาครูผู้ฝึกสอนงาน และสํานักงาน ก.พ.ร.ที่ได้กําหนดไว้ ทั้งนี้กระทรวงมหาดไทยได้ตระหนักและเห็นความสําคัญในการพัฒนาบุคลากร ซึ่งเป็นปัจจัยสําคัญในการพัฒนาหน่วยงานและประเทศชาติ และพร้อมให้การสนับสนุนการทํางานของสํานักงาน ก.พ.ร. และโครงการดังกล่าว เพื่อร่วมกันพัฒนาขีดความสามารถ และเสริมสร้างศักยภาพของบุคลากร เพื่อให้สามารถนําความรู้ที่ได้ไปประยุกต์ใช้พัฒนางาน เพื่อสร้างประโยชน์สุขให้แก่พี่น้องประชาชนและประเทศชาติ.
ครั้งที่122/2561วันที่ 18 มิ.ย. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-“จุรินทร์”คิกออฟพาณิชย์ลดราคาช่วยประชาชน ล็อต 2 มีสินค้าเข้าร่วม 3,025 รายการ [กระทรวงพาณิชย์]
วันเสาร์ที่ 25 เมษายน 2563
“จุรินทร์”คิกออฟพาณิชย์ลดราคาช่วยประชาชน ล็อต 2 มีสินค้าเข้าร่วม 3,025 รายการ [กระทรวงพาณิชย์]
“จุรินทร์”คิกออฟพาณิชย์ลดราคาช่วยประชาชน ล็อต 2 มีสินค้าเข้าร่วม 3,025 รายการ
“จุรินทร์”คิกออฟโครงการพาณิชย์ลดราคาช่วยประชาชน ล็อต 2 มี 6 กลุ่มสินค้า จํานวน 3,025 รายการ ลดราคาสูงสุด 68% เริ่มลดทันทีถึงวันที่ 30 มิ.ย.63 คาดช่วยลดภาระค่าครองชีพให้กับประชาชนทั้งประเทศได้มูลค่ากว่า 1,000 ล้านบาท
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยในการเปิดโครงการพาณิชย์ลดราคาช่วยประชาชน ล็อต 2 ว่า วันนี้ถือเป็นวันประวัติศาสตร์ที่กระทรวงพาณิชย์ร่วมกับภาคเอกชนช่วยกันลดภาระค่าของชีพให้กับพี่น้องประชาชนคนไทยทั่วทั้งประเทศ ภายใต้ภารกิจร่วมกันที่ต้องการลดราคาสินค้าให้กับผู้บริโภคชาวไทย โดยได้ดําเนินการมาแล้วครั้งหนึ่งเมื่อวันที่ 16 เม.ย.2563 ที่ผ่านมา ภายใต้โครงการพาณิชย์ลดราคาช่วยประชาชน ล็อต 1 ตอนนั้นสินค้าที่เข้าร่วมลดราคากับกระทรวงพาณิชย์จํานวน 6 กลุ่มสินค้าด้วยกันประกอบด้วยกลุ่มอาหารและเครื่องดื่ม กลุ่มอาหารปรุงสําเร็จแช่แข็ง กลุ่มซอสปรุงรส กลุ่มของใช้ประจําวัน กลุ่มผลิตภัณฑ์ชําระร่างกาย และกลุ่มผลิตภัณฑ์ซักล้าง มีสินค้าเข้าร่วมลดราคา 72 รายการ ลดสูงสุดถึง 58%
ส่วนครั้งนี้ คือ โครงการพาณิชย์ลดราคาช่วยประชาชน ล็อต 2 ซึ่งยังคงสินค้า 6 กลุ่มเช่นเดิม แต่มีรายการสินค้าที่เข้าร่วมมากกว่าล็อต 1 หลายเท่าตัว โดยมีมากถึง 3,025 รายการ โดยลดราคาสูงสุดถึง 68% มีผู้ผลิตและผู้จําหน่ายเข้าร่วมโครงการล็อต 2 รวมกันถึง 51 องค์กร เป็นข้าวสารถุง 18 บริษัท สินค้าอุปโภคบริโภค 20 บริษัท และห้างสรรพสินค้าต่างๆ 13 ห้างทั่วประเทศ เริ่มลดราคาตั้งแต่วันนี้ (24 เม.ย.) ถึง 30 มิ.ย.2563 เป็นอย่างน้อย
ทั้งนี้ ประชาชนสามารถหาซื้อสินค้าได้จากห้างค้าส่งค้าปลีก 13 ห้าง และสาขาทั่วประเทศของห้างที่เข้าร่วมประกอบด้วย 1.บิ๊กซี 2.เทสโก้ โลตัส 3.แม็คโคร 4.ฟู้ดแลนด์ 5.ซี เจ เอ็กซ์เพรส 6.สหลอว์สัน 7.ซีพี ออลล์ 8.เดอะมอลล์ 9.Maxvalue 10.Tops 11.Gourmet Market 12.Home Fresh Mart และ 13.Family Mart
โดยผู้ประกอบการหรือแบรนด์ยี่ห้อสินค้าที่เข้าร่วมทั้งหมด ขอชี้แจงเป็นยี่ห้อก็แล้วกัน จะได้เข้าใจกันง่าย โดยข้าวมี 18 ยี่ห้อ ได้แก่ 1.ข้าวตราฉัตร 2.ข้าวตรามาบุญครอง 3.ข้าวตราแสนดี 4.ข้าวตราพนมรุ้ง 5.ข้าวตราปิ่นเงิน 6.ข้าวตราหงษ์ทอง 7.ข้าวตราเบญจรงค์ 8.ข้าวตราบัวชมพู 9.ข้าวตราพันธุ์ดี 10.ข้าวตราดอกบัว ตงฮั้ว 11.ข้าวตราซันลี 12.ข้าวตราธรรม 13.ข้าวตราไก่แจ้ 14.ข้าวตราเอโร่ 15.ข้าวตรา Tesco 16.ข้าวตรา Big C 17.ข้าวตราท็อปส์/มายช้อยส์ 18.ข้าวตรา Home Fresh Mart
สําหรับสินค้าอุปโภคบริโภคอื่น ประกอบด้วยตราบรีส คอมฟอร์ท ซันไลต์ เซลล็อกซ์ นกแก้ว เบบี้มายด์ คอลเกต โพรเทค แคร์ ซื่อสัตย์ โคโดโมะ เปา เด็กสมบูรณ์ ซีเล็ค ซูเปอร์ ซีเชฟ มาม่า ซีพี โฟร์โมสต์ ดัชมิลล์ ไวตามิ้ลค์ เมจิ เนสท์เล่ คาร์เนชั่น บิโอเร แอทแทค แฟซ่า ไฟน์ไลน์ สมาร์ท ดีนี่ โก๋แก่ และอิมพีเรียล เป็นต้น
“ขอขอบคุณเอกชนที่ได้เข้าร่วมโครงการพาณิชย์ลดราคาช่วยประชาชนล็อตที่ 2 ซึ่งกรมการค้าภายในได้ทําการประเมินว่าโครงการนี้ ทั้งล็อต 1 ที่เริ่มต้นตั้งแต่วันที่ 16 เม.ย.2563 และล็อต 2 ที่เริ่ม 25 เม.ย.2563 และจะไปสิ้นสุดวันที่ 30 มิ.ย.2563 คาดว่าจะช่วยลดค่าของชีพของประชาชนได้ไม่ต่ํากว่า 1000 ล้านบาทด้วยกัน”นายจุรินทร์กล่าว
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit